Petri Kumela

**Petri Kumela** (s. 7. maaliskuuta 1974) on suomalainen klassinen kitaristi ja pedagogi. Hän on esiintyvä taiteilija, nykymusiikin tulkitsija ja Sibelius-Akatemian opettaja, jonka ohjelmisto kattaa historialliset soittimet, nykysävellykset sekä sähkökitaran ja elektroniikan. Kumela on esiintynyt kotimaassa ja ulkomailla useiden orkesterien solistina ja kamarimuusikkona.

## Koulutus ja ura
Kumela opiskeli Suomessa Helsingin konservatoriossa Juan Antonio Muron johdolla ja Saksassa Hochschule für Musik Nürnberg-Augsburgissa professori Franz Hálaszin oppilaana. Hän on voittanut kansainvälisiä kitarakilpailuja, kuten *Scandinavian Guitar Competition* ja *Stafford Classical Guitar Recital Competition*. Näiden lisäksi hän on voittanut Klassisen Emma-palkinnon ja Yleisradion Vuoden levy -palkinnon.

Kumela on aktiivinen nykymusiikin tulkitsija ja on kantaesittänyt 11 kitarakonserttoa ja lukuisia pienimuotoisia teoksia. Hänen tyyleihinsä kuuluu muun muassa renessanssi, barokki, avantgarde, mikrotonaalisuus ja improvisoitu musiikki. Hän on esiintynyt kotimaassa ja kansainvälisesti Euroopassa, Yhdysvalloissa, Etelä-Amerikassa, Venäjällä, Japanissa, Intiassa ja Bhutanissa.

Kumela toimii valtionpalkitun *[[Hietsu is Happening!]]* -tapahtumasarjan koordinaattorina ja Kamariorkesteri Avanti! -kamariorkesterin kitaran äänenjohtajana. Musiikillisen uransa lisäksi hän opettaa Sibelius-Akatemiassa.

## Kantaesitysten säveltäjät
Kumela on kantaesittänyt teoksia muun muassa seuraavilta säveltäjiltä:  Kalevi Aho, Antti Auvinen, Javier Contreras, Carlé Costa, Christian Winther Christensen, Carlo Domeniconi, Markus Fagerudd, Perttu Haapanen, Ilkka Hammo, Jarkko Hartikainen, Timo Hietala, Sebastian Hilli, Ichiro Hirano, Joxuni Hirvelä, Sami Klemola, Paavo Korpijaakko, Kimmo Kuokkala, Minna Leinonen, Paola Livorsi, Jimmy López Bellido, Ida Lundén, Juan Antonio Muro, Jyrki Myllärinen, Pehr Henrik Nordgren, Jesper Nordin, Michael Parsons, Uljas Pulkkis, Veli-Matti Puumala, Poul Ruders, Osmo Tapio Räihälä, José-María Sánchez-Verdú, Joachim W. Schneider, Rodrigo Sigal, Harri Suilamo, Lauri Supponen, Riikka Talvitie, Jukka Tiensuu, Tapio Tuomela, Jennah Vainio, Adam Vilagi, Olli Virtaperko, Oliver Waespi, Caspar Johannes Walter, Lotta Wennäkoski, Aki Yli-Salomäki ja Itzam Zapata.

## Palkinnot ja tunnustukset
* Klassinen Emma-palkinto  
* Yleisradion Vuoden levy -palkinto 
* Levyyn 'Pieniä otuksia – Musiikillinen bestiaari' perustuva lastenkirja *Opus Otus* (Otava) oli ehdolla Finlandia Junior -palkinnon saajaksi 
* Valtionpalkinto konserttien järjestämisestä  
* Ehdokkuus Pohjoismaisen neuvoston musiikkipalkinnon saajaksi.  
## Levytykset
* *Recital* (2002)  
* *Spellbound Tones – Pehr Henrik Nordgrenin teoksia kitaralle* (2005)  
* *C.P.E. Bach – Transcriptions for Guitar* (2007)  
* *Change is Gonna Come* (2010)  
* *Nebula – Paavo Korpijaakon teoksia kitaralle* (2012)  
* *Oudossa seurassa* (2013)  
* *Fantasía Andaluza* (2016, Joonas Widenius)  
* *Goldberg* (2017, Jürgen Rück)  
* *Solo Sor* (2018)  
* *Pieniä Otuksia – Musiikillinen bestiaari* (2020)  
* *Exquisitely Absurd* (2023, Tapiola Sinfonietta ja Dima Slobodeniouk)

Lisäksi Kumela on tehnyt useita nauhoituksia Yleisradiolle ja muille kansainvälisille radio- ja televisioyhtiöille.

## Lähteet

## Aiheesta muualla
* Petri Kumelan kotisivu  
* Music Finland – Classical guitarist Petri Kumela  
* Nordic Council – nominee page  
* Alba Records  
* Otava